स्वयं वनवासी जनों में प्रचलित सर्वाधिक महत्त्वपूर्ण' 'ददाकटा' नामक कथा में राक्षसों के दाँत तोड़ने की प्रेरणा है। उसमें राम को दार्मेश ( ईश्वर ) या पिता, सीता को पार्वती माता, हनुमान् को चाचा कह कर सम्बोधित किया जाता
। जिन वनवासी बन्धुओं ने वीर - शिरोमणि हनुमान् के नेतृत्व में राक्षसों के दांत तोड़े तथा पापी की स्वर्ण लंका को जलाकर धूल में मिला दिया  -  उन्हें रावण का वंशज कहना सरासर झूठ है। आज भी वनवासी बंधुओं को चाहिए कि बुल्के जैसे पादरियों के झूठ-पाखंड के दांत तोड़ दें तथा रोमन कैथोलिक - मिशन की भारतद्वेषी स्वर्ण-लंका को फूँककर भस्मीभूत कर दें।
रामहि केवल प्रेम पियरा,
जानि सके तो जाननिहारा ।
जाति पांति पूछे नहीं कोई, हरि को भजे सो हरि का होई ॥
प्रकाशित 31 मार्च 1980
गोस्वामी तुलसीदास हमारी म्रियमाण जाति को मृत्युंजय बनाने वाले अमर कवि हैं।
 -  प्रो. ओबराय
संयुक्त संघ राष्ट्र के महासचिव कोफी अन्नान ने अगस्त 2000 में 'मिलेनियम रीलिजियस पीस समिट' के समापन
सम्मेलन में हिन्दुओं का आह्वान करते हुए कहा  -  हिन्दू धर्म में कई - सर्वहितकारी तथा उच्च सिद्धांत हैं। हिन्दुओं ने यह सब कुछ अपने तक सीमित रखा है। उन्होंने हिन्दुओं से शान्ति के नाम पर आह्वान कर निवेदन किया कि 5 अरब गैर - हिन्दुओं को बिना धर्म परिवर्तन के ये गुण सिखायें ताकि उन मूल्यों पर जीकर विश्व शांति स्थापित कर सकें और सर्वहितकारी तथा पराविद्या का ज्ञान भी लोगों को मिल सके।
वनवासियों के प्रेम एवं गौरव का महाकाव्य : रामायण 75
सप्तपर्ण पर्णसि
भाषा विचारों का वाहन है। मानव के भावरूपी राजकुमार भाषा के सुनहले रथ पर बैठ कर शब्दों एवं अर्थों के अलंकारों से सुसज्जित होकर विशाल विचारलोक में स्वच्छन्द विचरण करते हैं। आवेग-संवेग प्राणीमात्र के मन में उठते रहते हैं, किन्तु विचार - शक्ति मात्र मानव के पास ही है, जिसके द्वारा वह उद्दाम संवेगों को कुछ निश्चित भावनाओं में परिवर्तित कर सकता है। भावों एवं विचारों को एक निश्चित विषय की परिधि में क्रमानुसार बाँधना, भाषा एवं भाव दोनों का अनूठा खेल है।
मेरे विद्वान् मित्र डा. रामनरेश मिश्र 'हंस' हिन्दी एवं संस्कृत के लब्धप्रतिष्ठविद्वान् हैं। उन्होंने संस्कृत के महानतम वैयाकरण पाणिनि पर एक मौलिक शोधप्रबन्ध लिख कर डॉक्टरेट की उपाधि प्राप्त की है। अतः उनकी निबन्ध कला के विषय में कोई दो मत नहीं हो सकते ।
डॉ. 'हंस' जी ने स्वयं विद्वान् होते हुए मेरे जैसे व्यक्ति से अपने नये निबन्धसंग्रह 'सप्तपर्ण' की प्रस्तावना लिखने का प्रेमपूर्वक आग्रह किया है। उनके निबन्धों में निबद्ध भाव एवं भाषा का आनन्द लेने के लिए ही मैंने उनका यह आग्रह स्वीकार कर लिया। निबन्धों में मुझे यह जान कर सुखद आश्चर्य हुआ कि तुलसी मानस चतुः :शती के उपलक्ष्य में जो मेरे तीन प्रवचन गोपालगंज के पालिका प्रशाल तथा स्नातक महाविद्यालय में, उन्होंने आयोजित करवाये थे उनमें मेरे द्वारा प्रस्तुत किये गये कुछ शोधपूर्ण तथ्यों एवं उद्धरणों को भी उन्होंने अपने निबन्धों में सुन्दरता से समाविष्ट कर लिया है। यह इनकी गुणग्राहकता का ही प्रमाण है। श्री 'हंस' जी सचमुच हंस ही हैं जो सुन्दर विचारों के मुक्ताकण जहाँ कहीं से मिलें, चुगते रहते हैं। उन्होंने अपने गोपालगंज निवास का नाम भी 'मानसरोवर' रखा है जो सार्थक ही है।
प्रो. 'हंस' जी ने 'मानस की कला' नामक निबन्ध में जहाँ और अनेक तथ्य एवं भावों को लिपिबद्ध किया, वहाँ एक वाक्य मेरे हृदय को काँटे के समान चुभन दे रहा है। उन्होंने लिखा, 'फादर बुल्के रामकथा की उत्पत्ति और विकास खोजतेखोजते तुलसी के अनुचर बन बैठे।' वास्तव में यदि प्रो. 'हंस' ये लिखते कि पादरी
76 साक्षात् धर्म विग्रह प्रभु श्रीराम और भारतीय जीवन का अखण्ड प्रवाह
एटकिन्स (Atkins) रामकथा की आलोचना की तैयारी करते-करते तुलसी के भक्त बन बैठे, तो वह अक्षरशः सत्य होता । किन्तु पादरी बुल्के रामकथा उत्पत्ति और विकास के छद्म रूप के नीचे उन सब आदर्शों के द्वेषी एवं हंता बने हुए हैं, जिनके लिए तुलसी एवं उनका मानस विश्व में पूजित है। बुल्के महोदय, बार-बार दोहराते हैं, 'मैं राम का भक्त नहीं तुलसी का भक्त हूँ।' यह विसंगत बात कोई ऐसा छद्म रूपधारी व्यक्ति ही कह सकता है जिसकी कथनी और करनी में आकाश-पाताल का अंतर हो । बुल्के निश्चय ही रामभक्त तो हैं ही नहीं क्योंकि वे बेल्जियम से राम के देश में रामभक्तों को रामभक्ति से च्युत करके ईसा भक्त बनाने के लिए ही आये थे, किन्तु राम को माने बिना कोई तुलसी भक्त होने का दम्भ करे तो, सारी सृष्टि के साथ स्वयं तुलसीदास को भी उसके कथन पर बहुत बड़ा आश्चर्य होगा। जबकि तुलसीदास के रोम-रोम में राम ही समाये हैं तथा तुलसी साहित्य की पंक्ति - पंक्ति राम रस में पगी हुई है, तब राम को अस्वीकार करके कोई तुलसीभक्त होने का दम्भ करे तो यह वैसा ही होगा जैसे कोई हमारे पिता, गुरु या इष्ट देवता का तिरस्कार अथवा हनन करके हमसे मित्रता का हाथ मिलाने के लिए आवे । पादरी बुल्के अपने पूरे शोध-प्रबन्ध का निष्कर्ष यही निकालते हैं कि राम वस्तुतः हुए ही नहीं, वरन् वे भिन्न-भिन्न रामकथाओं के कल्पित नायक मात्र हैं। श्री बुल्के के इस निष्कर्ष से रामभक्त तुलसीदास की आत्मा को कितना भीषण क्लेश होता होगा यह रामभक्त ही समझ सकता है ?
भगवान् राम का महानतम कार्य था भारत की विन्ध्यगिरि से नीचे बसने वाली वनवासी जातियों ( वानर, रीछ, मल्लूक, निषाद्, भील, शबर आदि) को रावण के आसुरी प्रभाव से मुक्त कर भारतीय समाज के साथ एकात्म करना। उन्हीं में से उन्होंने हनुमान् जैसे वीर राष्ट्रभक्त निर्माण किये जिनको समूची आर्य जाति आज तक श्रद्धा से शीश नवाती है। राँची जिला में स्थित आंजन ग्राम के निकट टोटो (गुमला) आज तक परम्परागत आस्था के आधार पर हनुमान् (आञ्जनेय) के जन्मस्थान के रूप में प्रतिष्ठित है। किन्तु पादरी बुल्के समस्त इतिहास की विडम्बना करते हुए अपने शोध-प्रबन्ध 'रामकथा उत्पत्ति और विकास' के पृष्ठ 123 पर लिखते हैं कि 'छोटानागपुर के उराँव लोग भी यह मानते हैं कि रावण से ही उनकी जाति की उत्पत्ति हुई, तथा इसी कारण उन्हें उराँव नाम मिला ।' इस प्रकार की तथ्यविहीन समाजद्वेषी बातों को प्रचारित कर वे भारत के वनवासी समाज को रामभक्ति की धारा से विलग कर, उन्हें रामद्वेषी चित्रित कर, ईसाई बनाने के प्रयास में लगे हुए थे। पादरी बुल्के का शोध प्रबन्ध नाम से तो 'रामकथाउत्पत्ति और विकास' कहा जाता है किन्तु उसका उद्देश्य रामकथा, विपत्ति और विनाश है। सम्भवतः डॉ. 'हंस' जी को इन सब तथ्यों का ज्ञान नहीं होगा, किन्तु
सप्तपर्ण पर्णसि 77
राँची में अनेक बार मंचों पर मेरे द्वारा भी बुल्के के पाखण्ड का खण्डन हो चुका है तथा अखिल भारतीय प्राच्य विद्या सम्मेलन, उज्जैन में भी मैंने अपने शोध पत्र में इस साहित्यिक धोखा-धड़ी का भंडाफोड़ किया है ।
अपने निबन्ध 'आषाढस्य प्रथमे दिवसे, में डॉ. 'हंस' जी महाकवि कालिदास के मेघदूत की अमर पंक्ति के शीर्षक से कुछ नवीन उद्भावनाएँ प्रस्तुत करते हैं।
'आठवें दशक की हिन्दी कविता' एक शोधपूर्ण लेख है। 'घुच्च अंधेराः टहटह उजाला' में भादों की घोर काली रात्रि में ज्योति स्वरूप भगवान् श्रीकृष्ण के आविर्भाव पर्व के अत्यन्त मंगलकारी प्रकाश का दर्शन है। आषाढ़ एवं भाद्रपद, वर्षा के इन रस भींगे मासों की चर्चा के बहाने डॉ. 'हंस' जी ने सूर्यदर्शन एवं वर्षा मंगल की बड़ी सुन्दर दार्शनिक व्याख्याएँ भी प्रस्तुत की हैं। पाँचों तत्त्वों का निरूपण, सृष्टि के प्रथम स्फोट में ऊँ से आकाश, आकाश से वायु, वायु से अग्नि, अग्नि से जल और जल से भूमि आदि का सृष्टि-क्रम, यह सब दार्शनिक गुत्थियाँ डॉ. 'हंस' जी ने साहित्यिक निबन्धों के भीतर खोल कर रख दी हैं। यह उनके गम्भीर अध्ययन एवं दार्शनिक चिन्तन का ही सुफल है।
डॉ. 'हंस' जी के निबन्ध, साहित्य के रंगमंच पर दर्शन की तत्त्व लीला प्रस्तुत करते हुए प्रतीत होते हैं। अतः वे विचारवान् एवं विद्वान् पाठकों के लिए बुद्धिरंजन करने वाले अधिक हैं तथा जनसाधारण का मनोरंजन करने वाले कम।
प्रकृति के पंच महाभूतों के साहित्यिक एवं दार्शनिक रूपक भी भारतीय पुराण-विद्या एवं साहित्य - शास्त्र की अनूठी माधुर्य छटा लिए हुए हैं।
मैं डॉ. 'हंस' जी को हार्दिक बधाई देता हूँ कि उन्होंने अपनी लेखनी से इतने उच्च कोटि के विचारगर्भित निबन्धों की सर्जना की तथा मैं उन्हें हार्दिक साधुवाद देता हूँ कि उन्होंने मुझे उक्त साहित्य - दर्शन समन्वित निबन्धों को पढ़ने का सुअवसर प्रदान किया।
जब अत्यन्त बौद्धिक शक्तियों एवं अद्भुत वक्तृत्व शक्ति से सुसज्जित यूरोपियन भारत जाकर भारतवासियों से यह कहे कि उच्चतम ज्ञान की कुंजी यूरोप वालों के पास नहीं तुम्हारे पास है तथा तुम्हारे देवता, तुम्हारा दर्शन और तुम्हारी नैतिकता की यूरोप वाले छाया भी नहीं छू सकते, तब उसमें आश्चर्य क्या है कि भारतवासी हमारी सभ्यता से पीठ फेर ले।
 -  सर वैलेनटाइन
78 साक्षात् धर्म विग्रह प्रभु श्रीराम और भारतीय जीवन का अखण्ड प्रवाह
पादरी बुल्के का वनवासी समाज के प्रति घोर तिरस्कार
आपके सम्मानित साप्ताहिक के गत 17 फरवरी 1974 के अंक में पादरी कॉमिल बुल्के के विरुद्ध वनवासी कल्याण संस्थान सम्मेलन में पारित प्रस्ताव का प्रमुखता से प्रकाशन देख कर कुछ विचारवान् लोगों का ध्यान पादरी बुल्के के ग्रन्थ 'रामकथा : उत्पत्ति और विकास' में वर्णित तथ्यहीन स्थापनाओं की ओर आकृष्ट हुआ है।
यह बहुत रोचक व आश्चर्य का विषय है कि आपके पत्र के 3 मार्च, 74 के अंक में प्रो. रामचन्द्र वर्मा ने पादरी बुल्के पर अनुचित प्रहार' शीर्षक से अपने 'सम्पादक के नाम पत्र' में इस बात पर घोर आपत्ति की है कि आपने उक्त समाचार को अपने पत्र में मोटे अक्षरों में प्रमुखता से क्यों छापा है?
उन्हें इस बात पर भी आपत्ति है कि विश्व हिन्दू परिषद् ने सन् 1950 में प्रकाशित, पादरी बुल्के की चर्चित पुस्तक की पिछले 24 वर्षों में आलोचना क्यों नहीं की? वास्तव में यह कोई आपत्ति का पुष्ट कारण नहीं हो सकता। आज तक लोग हजारों वर्ष पूर्व लिखित पाणिनि और पतंजलि तक के ग्रन्थों की आलोचना करते रहते हैं। स्वयं पादरी बुल्के के कॉलेज में ही अनेक वर्षों से पढ़ाते हुए क्या श्री वर्मा ने श्री बुल्के के कथित शोध-प्रबन्ध को आद्योपान्त पढ़ा और उसके किसी अंश पर विवेकपूर्ण आलोचना के लिए लेखनी उठायी ? विश्व हिन्दू परिषद् की तो स्थापना ही 1966 में हुई तथा छोटानागपुर में उसका प्रथम वनवासी कल्याण संस्थान सम्मेलन फरवरी 1974 में ही सम्पन्न हुआ। अतः उसमें इस प्रस्ताव का आना सब प्रकार से उचित ही था । उक्त प्रस्ताव जगद्गुरु शंकराचार्यजी की उपस्थिति में सहस्रों-नागरिकों की महती सभा में, सर्वसम्मति से पारित
अपने उक्त पत्र में हमारे मित्र वर्माजी एवं 10 मार्च के अंक में सम्पादक के नाम पत्र लिखने वाली बहिन डॉ. वीना सक्सेना  -  दोनों उदारता या अज्ञानवशात् पादरी बुल्के की वकालत करते हुए लिखते हैं कि श्री बुल्के ने उराँव वनवासियों को अपनी ओर से रावण की सन्तान' न बता कर निम्नलिखित तीन पादरी बुल्के का वनवासी समाज के प्रति घोर तिरस्कार 79
लेखकों की स्थापनाओं का आधार लिया है  -  1. पी. डेहों, 2. आर. बी. रसेल, 3. शरच्चन्द्र राय । यदि यह बात अक्षरशः सत्य होती तो भी एक शोधकर्ता विद्वान् को 'अंधेन नीयमानाः यथान्धाः' (अन्धा अन्धेरे में अन्धों को ले जा रहा है) की नीति न अपनाकर प्रत्येक तथ्य को इतिहास, परम्परा तथा अपने विवेक के निष्कर्ष पर भी परखना चाहिए। इस दृष्टि से श्री बुल्के उपनिषद् में वर्णित उक्त सूक्ति के 'अन्धे' ही प्रमाणित होते हैं ।
किन्तु श्री बुल्के ने उक्त तीनों ग्रन्थकारों को भी निष्पक्षता से उद्धृत नहीं किया। रसेल स्वयं लिखते हैं कि छोटानागपुर में उराँव तथा मुण्डा जातियों में अनेक गोत्र हैं, जिनका अर्थ ही वानर अथवा हनुमान् होता है यथा - हनुमान्, बजरंग, गड़ी, रेद्दी, बरई, बसोर, मैना और खंगार । श्री बुल्के ने कहीं भी उराँव जाति को रावण की सन्तति सिद्ध करने के लिए रसेल को उद्धृत नहीं किया। इसके अतिरिक्त शरच्चन्द्र राय ने (जो भारतीय नृतत्व शास्त्र के जनक माने जाते हैं) अपने उराँव जाति पर लिखे महानतम ग्रन्थ (उराँवज् ऑफ छोटानागपुर) में पृष्ठ 19 से 24 तक अनेक प्रमाण देकर यही सिद्ध किया है कि छोटानागपुर के उराँव वनवासी ही रामायण में वर्णित वनचारी वानर थे, जिन्होंने आर्यश्रेष्ठ श्री रामचन्द्र को लंका के राक्षसराज रावण के संहार में सहायता की थी। इस महान् दुर्लभ ग्रन्थ की भूमिका में कैम्ब्रिज यूनिवर्सिटी, इंग्लैण्ड के नृतत्व शास्त्र के अध्यक्ष, डॉ. ए. सी. हेडेन भी पृष्ठ 8 पर लिखते हैं -  'हमारे ग्रन्थलेखक का विश्वास है कि उराँव वनवासी आर्यवीर रामचन्द्र की उस वानरसेना के अंग थे, जिसने उन्हें लंका के अनार्य राजा रावण को पराजित करने में सहायता की थी।' रामायण में रामचन्द्र इन्हें प्रेम से मित्र, भाई तथा वानर कह कर सम्बोधित करते हैं। जैसे नगर में रहने वाला नागर कहलाता है, उसी प्रकार वन में रहने वाले को वानर कहा जाता था । अतः वानर, कपि, आदि नाम पशुसूचक न होकर वनचारी, वनवासी, शरीर के फुर्तीले, साहसी, वीर, निर्भय वनवासी - बन्धुओं के गुणवाचक नाम थे।
यदि श्री बुल्के ने कुछ अन्य लेखकों को ईमानदारी से उद्धृत मात्र किया होता, तो सम्भवतः वे क्षम्य होते। उन्होंने अपनी द्वेषपूर्ण स्थापना के लिए अन्य लेखकों के मतों को कहीं तोड़ा-मरोड़ा है और कहीं पर्दा डालकर छिपा दिया है। बुल्के के समान एक पादरी ग्रिग्नार्ड ने भी उराँव बन्धुओं को राक्षस कहने का पाप किया था, जिसे श्री शरच्चन्द्र राय ने अपने ग्रन्थ के पृ. 4 पर आड़े हाथों लिया है। उराँव वनवासी राक्षसों को अपना जन्मजात शत्रु मानते आये हैं तथा उनकी 'दंदा कट्टा' (राक्षस के दाँत तोड़ने की कथा) में राम को धर्मेश अथवा महादेव का पर्याय, सीता को पार्वती का पर्याय माना गया है। राम को अब्बा, सीता को अम्मा और हनुमान् को चच्चा कहा गया है।
80 साक्षात् धर्म विग्रह प्रभु श्रीराम और भारतीय जीवन का अखण्ड प्रवाह
पादरी बुल्के ने स्वयं अपनी ओर से भी उराँव वनवासियों को रावण की सन्तान कहने का अक्षम्य अपराध किया है। अपनी पुस्तक के पृ. सं. 116 पर श्री बुल्के के अपने शब्द हैं  -  'लोकप्रिय नायक (राम) को विकट जंगलों में निवास करना पड़ता है, एक क्रूर - आदिवासी राजा उनकी पत्नी हर लेता है। ' यहाँ श्री बुल्के ने अपनी ओर से रावण को क्रूर - आदिवासियों का राजा बताया है। श्री बुल्के पुनः अपने इसी ग्रन्थ के पृष्ठ 140 पर लिखते हैं - 'द्वितीय सोपान में वनवास का स्थान गोदावरी तट पर माना जाता है और राम आदिवासियों के आक्रमणों से मुनियों की रक्षा करते हैं।' यहाँ पुनः श्री बुल्के रामायण के मूल कथानक में राक्षसों के स्थान पर आदिवासियों का आक्रमण लिखकर देश के चार करोड़ आदिवासियों का ही अपमान नहीं कर रहे हैं वरन् इतिहास, परम्परा और रामकथा का भी घोर तिरस्कार कर रहे हैं । पृष्ठ 520 पर भी श्री बुल्के अपनी ओर से लिखते हैं -  'उराँव नामक आदिवासी अपने को रावण का वंशज समझते हैं।' रसेल की पाद-टिप्पणी लंका-दहन के विषय में है। श्री बुल्के की सारी शोध का मूल आधार बुल्के की निम्नलिखित पंक्तियाँ हैं -  हाल ही में मुझे पता चला कि राँची जिले के रायडीह थाने के कटकयाँ गाँव में एक रावना नामक परिवार अब तक विद्यमान है। यह गोत्र कम प्रचलित है, इसके स्थान पर प्रायः गिधि नाम चलता है। निष्कर्ष यह है कि हनुमान् की तरह रावण का नाम भी एक वास्तविक अनार्य नाम का संस्कृत रूपान्तर ही प्रतीत होता है ।' (पृष्ठ 122-123)। श्री बुल्के की इस विचित्र खोज की जाँच के लिए मैंने कई बार रायडीह थाना के कटकयाँ गाँव में स्वयं जाकर अधिक से अधिक पूछताछ की है, किन्तु वहाँ कोई भी 'रावना' नामक परिवार न पहले था, और न अब ही है। 10 वर्ष पूर्व भी वहाँ जब वनवासी-जनों को बताया गया कि श्री बुल्के ने उन्हें 'रावण की सन्तति' चित्रित किया है, तो वे उत्तेजित होकर कहने लगे - 'हम रामभक्त वनवासियों को जो रावण-सन्तान कह कर तिरस्कार करता है, हम धनुष-बाण से उसका कलेजा उसी प्रकार चीर डालेंगे, जैसे रावण का कलेजा चीरा गया था।'
वाल्मीकि-रामायण के अनुसार राम-रावण युद्ध में रावण कुल- समेत नष्ट हो गया था। मात्र विभीषण बचा था, जिसकी कुल परम्परा का कहीं उल्लेख नहीं है । प्रसिद्ध उक्ति है - 
इक लख पूत सवा लख नाती, तिस रावण को दीया न बाती ।
(गुरुग्रन्थ साहिब) तब प्रश्न उठता है कि श्री बुल्के उराँव लोगों को रावण की सन्तति कहने का दुस्साहस कैसे करते हैं?
पादरी बुल्के का वनवासी समाज के प्रति घोर तिरस्कार 81
रामायण के आधार पर रावण तो पितृ वंश से राक्षस न होकर ऋषि पुलस्त्य का पोता एवं ऋषि विश्रवा का पुत्र, ब्राह्मण था। चरित्रहीनता के कारण उसे एक गुणवाचक नाम दिया गया  -  -  राक्षस ( दूसरों को सताने वाला ) । क्या श्री बुल्के - उराँव-जनों को रावण सन्तति कह कर ब्राह्मण की सन्तान कहना चाहते हैं या दूसरों को सताने वाले राक्षस ?
रावण की स्वर्ण - लंका एक अत्यन्त विकसित नगर सभ्यता का श्रेष्ठतम नमूना थी। किन्तु रावण स्वयं उसी प्रकार चरित्र भ्रष्ट था, जिस प्रकार आज की धन-वैभव, भौतिक सम्पदा- सम्पन्न पाश्चात्य सभ्यता में पोषित आततायी (दूसरों के स्वदेश और स्वधर्म को लूटने वाले), चरित्र भ्रष्ट अत्याधुनिक गुण्डे हैं। इसके विपरीत, वनवासी वानर (उराँव बन्धुगण) सदा से वनों में पर्णकुटी में रहने वाले, सरलमना, स्वदेश-स्वधर्मनिष्ठ भूमिपुत्र रहे हैं जो आचार - भ्रष्ट आततायी को उसकी सोने की लंका सहित भस्मीभूत कर सकने का सामर्थ्य रखते हैं। अतः इन प्रकृति के दुलारे वनवासी बन्धुओं को रावण-सन्तति कहना समूची मानवता का घोर अपमान है।
अमरीकी इतिहासकार विल डयूरंट ने दस खण्डों में प्रकाशित अपनी पुस्तक 'स्टोरी आव सिविलाइजेशन' के प्रथम खण्ड 'अवर ओरियंटल हेरिटेज' में इस बात का उल्लेख किया है कि आधुनिक विश्व भारत से क्या आशा कर सकता है। उन्होंने कहा है (पृष्ठ सं. 633)
'यह सत्य है कि हिमालय की सीमाओं से पार भी भारत ने हमें व्याकरण, तर्कशास्त्र, दर्शन, कथाओं, सम्मोहन और शतरंज तथा इन सबसे बढ़कर हमारे अंक और दशमलव प्रणाली की महान भेंट दी है परन्तु ये सब उसकी आत्मा का सार नहीं है। भविष्य में हम है उससे जो सीख सकते हैं उसके मुकाबले में ये सब तुच्छ है। जैसेजैसे नए आविष्कार, उद्योग तथा व्यापार महाद्वीपों को एकता में बाँधेंगे या एशिया के साथ हमको संघर्ष में डालेंगे, हम उनकी सभ्यताओं का अधिक निकटता से अध्ययन करेंगे तथा शत्रुता में भी उनके कुछ आचार-विचार को अपना लेंगे। संभवतः विजय, उद्दंडता और लूटमार के बदले में भारत हमें परिपक्व बुद्धि की सहनशीलता और शालीनता, असंग्रहशील आत्मा का शान्त - संतोष, समझदार व्यक्तित्व की शान्ति और सभी जीवित प्राणियों के प्रति एकता और प्रेम की शिक्षा देगा ।
82 साक्षात् धर्म विग्रह प्रभु श्रीराम और भारतीय जीवन का अखण्ड प्रवाह
पादरी बुल्के का वनवासी समाज के प्रति घोर अन्याय
संस्कृति विहार, राँची के निदेशक प्रो. हरवंशलाल ओबराय ने इस बात पर गहरा दुःख एवं आश्चर्य व्यक्त किया है कि जिस विदेशी पादरी कॉमिल बुल्के ने अपने ग्रन्थ 'रामकथा : उत्पत्ति और विकास' में भारत के कोट्यावधि वनवासी बन्धुओं को राक्षस एवं रावण की सन्तान चित्रित किया है तथा उसको प्रमाण मानकर जिस पूना के डॉ. संकलिया ने अपने एक शोध पत्र में ऐसी ही स्थापना की है कि छोटानागपुर ही रामायण में वर्णित स्वर्ण लंका है। उन दोनों भ्रान्त लेखकों को राष्ट्रपति ने पद्मभूषण की उपाधि से सम्मानित किया है। यह राष्ट्र की इतिहासपरम्परा का अपमान तथा राष्ट्र की अखण्डता को गम्भीर चोट है।
वास्तव में छोटानागपुर के वनवासी-जनों को भगवान् राम ने जिस निश्छल प्रेमामृत से गले लगाया था उसकी विश्व इतिहास में कहीं तुलना नहीं है। वनवासीजनों के रोम-रोम में भी रामभक्ति भरी हुई है। राँची के निकट प्रभु रामचन्द्र की सेना का गढ़ - रामगढ़, उनके चरणों का तीर्थ रामरेखा धाम (सिमडेगा), महावीर (आञ्जनेय - हनुमान्) का जन्मस्थान आंजन ग्राम, निकट गुमला सभी वनवासी बन्धुओं की राम भक्ति के जीवन्त प्रमाण हैं। हमारे वनवासी बन्धु ही रामायण काल के वर्णित वानर हैं तथा इनमें आज तक लगभग 10 गोत्र ऐसे हैं जिनका अर्थ ही वानर होता है यथा - हनुमान्, बजरंग, गड़ी, वानरा, तिग्गा, रेछी बाई, बसोर, - मैना, खंगार आदि । छोटानागपुर के वनवासी बन्धुओं में उराँव, मुण्डारी और खरिया आदि भाषाओं में तथा सर्व प्रचलित नागपुरी भाषा में भी रामायण सम्बन्धी असंख्य लोकगीत प्रचलित है जिनमें रामभक्ति भरपूर है। रामनवमी के उत्सव पर राँची तथा समस्त छोटानागपुर में आयोजित होने वाला विराट् महावीर झण्डा जुलूस संसार भर में अद्वितीय है। उराँव वनवासी अभी तक अपने पारम्परिक नृत्यों में लंगोटी के पीछे कपड़े की एक लांगूल लगाकर नाचते हैं जिसे तुलुंग कहते हैं।
अतः रामायण काल के इन वनचारी - वनवासी रामभक्त वानरों को राक्षसराज रावण की सन्तान चित्रित करना भारतीय संस्कृति, भारतीय इतिहास एवं भारतीय समाज, सभी का घोर तिरस्कार है। इसके पीछे पादरियों का षड्यन्त्र यह है कि
पादरी बुल्के का वनवासी समाज के प्रति घोर अन्याय 83
रामभक्त वनवासियों को राम के शत्रु राक्षस चित्रित करके, रामभक्ति की धारा से विलग कर ईसाइयत जैसे विदेशी धर्म का गुलाम बनाया जाय।
अतः समस्त भारत हितैषी संस्थानों एवं नागरिकों को भारतीय समाज की हत्या के उद्देश्य से चलने वाली इस साहित्यिक धोखाधड़ी का प्रबल विरोध करना चाहिये। डॉ. संकलिया की भ्रान्ति भी पादरी बुल्के की साहित्यिक धोखाधड़ी पर आधारित है। छोटानागपुर के पठार को लंका चित्रित करना तो केवल अनर्गल ही नहीं हास्यास्पद भी है। लंका समुद्र स्थित द्वीप है। छोटानागपुर में न तो कोई सागर है न सागर जैसी कोई महान् नदी ही है। छोटानागपुर की पहाड़ियाँ जो विन्ध्याचल की ही श्रेणियाँ है मूल विन्ध्याचल तथा हिमालय से भी पुरानी है। इसलिये यहाँ कोयले से लेकर हीरे तक सभी खनिज पदार्थ मिलते हैं। इसलिये यहाँ अति प्राचीनकाल में भी कोई समुद्र या द्वीप होने की कोई सम्भावना नहीं है । वनवासी-जनों के प्रसिद्ध धार्मिक कृत्य दंदा कट्टा पूजा में राम को पिता, सीता को माता तथा हनुमान् को चाचा कह कर सम्बोधित किया जाता है। उस पूजा का भाव ही यह है कि दुष्ट राक्षसों के दाँत तोड़ना ताकि वे वनवासी भाइयों को सता न सकें। रामायणकाल में इन्हीं वनवासी वानरों की सेना ने वास्तविक लंका में जाकर राक्षसों के दाँत तोड़े थे। यह इतिहास की भयंकर विडम्बना है कि बुल्के एवं डॉ. संकलिया जैसे भ्रमित लेखक उन्हीं वनवासियों को राक्षस तथा उनके देश छोटानागपुर को लंका चित्रित कर रहे हैं ।
पूर्व और पश्चिम, किसी भी दिशा के किसी भी देश में, किसी भी साहित्यकार को ऐसे नायक नहीं मिले हैं जैसे भारत के साहित्यकारों को राम और कृष्ण के रूप में मिले हैं।
इसी प्रकार सीता के प्रति प्रेम और राधा तथा गोपियों के विशुद्ध एवं अनन्य प्रेम के सदृश, प्रेम का वर्णन भी मुझे तो अंग्रेजी द्वारा विदेशी साहित्य का निरंतर अध्ययन करते रहने पर भी किसी भी विदेशी साहित्य में पढ़ने को नहीं मिला।
- सेठ गोविन्ददास कर्तव्य (पृष्ठ -ख)
84 साक्षात् धर्म विग्रह प्रभु श्रीराम और भारतीय जीवन का अखण्ड प्रवाह
रामायण काल की लंका
रामायण भारत में प्रतिष्ठित है और भारत रामायण में प्रतिष्ठित है। ऐसा नोबेल पुरस्कार विजेता विश्वकवि श्री रवीन्द्रनाथ ठाकुर ने कहा है। वास्तव में रामायण और महाभारत, भारत के ये दो ऐसे प्रसिद्ध महाकाव्य हैं जिनकी छाप पूरे संसार की कला, पुरातत्त्व, इतिहास, परम्परा, सभ्यता और संस्कृति पर पड़ी है ।
नेपाल कभी भारत का अभिन्न अंग था और अभी भी सांस्कृतिक भारत का सजीव अंग है। नेपाल को इस बात का गौरव प्राप्त है कि सीता का पैतृक निवास 'जनकपुर धाम' नेपाल में था और यहीं प्रसिद्ध 'वाल्मीकि आश्रम' था जहाँ सीता निर्वासन की अवधि में रही । इस प्रकार नेपाल रामायण से उसी प्रकार संयुक्त है, जिस प्रकार सीता राम से संयुक्त थी । तुलसीकृत रामायण नेपाल का श्रेष्ठ लोकप्रिय ग्रन्थ है। रामायण का संगीतमय गायन नेपालियों के हृदय को उल्लसित कर देता है और उनमें गर्व एवं साहस का संचार करता है। इन्हीं दिनों तुलसी रामायण के नेपाली काव्यानुवाद ने भारत और नेपाल की सांस्कृतिक आत्मीयता में नूतन कड़ी जोड़ दी है। नेपाल की परम्परागत रामायण भानुभक्त की रामायण है जो अत्यन्त सुन्दर एवं लोकप्रिय महाकाव्य है। नेपाल के राजधानी क्षेत्र का नाम हनुमान्ढोका है तथा विजयादशमी राष्ट्रीय महापर्व है।
श्रीलंका रावण की परम्परागत राजधानी होने के कारण सर्वप्रसिद्ध है। विद्वानों में लंका की वास्तविक भौगोलिक स्थिति के विषय में कुछ विवाद भी हैं, किन्तु अधिकांश विद्वानों का यही मत है कि वर्तमान श्रीलंका ही रामायण काल की लंका का एक बचा हुआ द्वीप है। वास्तव में रावण का लंका साम्राज्य मारीच द्वीप (मॉरीशस) से लेकर आस्ट्रिक द्वीप (आस्ट्रेलिया) तक फैला हुआ था । हिन्द महासागर में और भी कई द्वीप थे, जो जलमग्न हो चुके हैं। आस्ट्रेलिया में संसार की सबसे अधिक सोने की खानें थीं। सुमात्रा द्वीप का नाम स्वर्णद्वीप था। दक्षिणी बर्मा को भी स्वर्णभूमि कहते थे । राजधानी वर्तमान श्रीलंका द्वीप में थी। वहाँ अशोक-वाटिका अभी तक तीर्थस्थल के रूप में प्रतिष्ठित है। वहाँ राम, सीता, शिव, हनुमान् और विभीषण तक के मन्दिर हैं, किन्तु विचित्र तथ्य यह है कि रावण का एक भी मन्दिर नहीं है।
रामायण काल की लंका 85
कोलम्बो से 6 मील दूर कालिनियाँ में एक बौद्ध विहार के दाहिनी ओर विभीषण का मन्दिर है। नोरेलिया के निकट हाग्गल वागिया में हजारों वर्ष पुराना सीताजी का मन्दिर है। इसी के निकट अशोकवनम् है जिसको सीता एलिया भी कहते हैं। मन्नार के निकट एक प्राचीन शिव मन्दिर है जहाँ रावण शिव ताण्डव स्तोत्र गाकर भगवान् शिव की पूजा करता था।
कुछ लेखक बिना किसी पुष्ट प्रमाण के लंका को छोटानागपुर या मध्यप्रदेश में बताने का व्यर्थ प्रयास करते रहते हैं। पादरी बुल्के छोटानागपुर को लंका और उरांव जनजाति को रावण की संतान बताते रहते हैं। डा. एच. डी. संकलिया भी अमरकण्टक के निकट नर्मदा नदी के एक छोटे टापू को लंका मानते हैं। वास्तव में राम का वनवास मार्ग  -  अयोध्या से चित्रकूट, फिर दण्डक-वन पार कर जनस्थान (पंचवटी) पहुँचना, वहाँ सीताहरण, फिर किष्किंधा पर्वत (हम्पी) पहुँच वहाँ से आठ मील दूर पर्वत पर सुग्रीव से मित्रता, फिर हनुमान्जी का सीता की खोज में जाना, उनका महेन्द्र पर्वत (ओडिशा) से छलांग लगाकर लंका पहुँचना, पुनः राम का रामेश्वर में लवण सागर पर पुल बाँधकर लंका में सैनिक अभियान इत्यादि, सभी तथ्य यही प्रमाणित करते हैं कि रामायण काल की लंका भारत के दक्षिणी छोर पर स्थित श्रीलंका द्वीप ही था। वहाँ के साहित्यकार भगवान् श्रीराम की उदार मानवता के गीत अभी तक गाते हैं जिन्होंने रावण जैसे परम शत्रु की मृत्यु के के उपरान्त भी अपने हाथों से उसको अग्नि संस्कार का सम्मान दिया और सोने की लंका जीतने के उपरान्त भी वहाँ का साम्राज्य सिंहासन रावण के भाई विभीषण को ही सौंप दिया।
जो सम्पत्ति दशशीश अरप करि, रावण शिव पै लीन्ही । सोई संपदा विभीषण को अति सकुच सहित प्रभु दीन्हीं ।। ऐसो को उदार जग माहिं ।।
भारत का दान है धर्म, दार्शनिक ज्ञान और आध्यात्मिकता । धर्मप्रचार के लिए यह आवश्यक नहीं कि सेना उसके आगे-आगे मार्ग निष्कंटक करते हुई चले । ज्ञान और दार्शनिक तत्त्व रक्त से लथपथ घायल मानवों के ऊपर से सदर्प विचरण नहीं करते। वे शांति और प्रेम के पंखों से उड़कर शांतिपूर्वक आया करते हैं और सदा हुआ भी यही है। - स्वामी विवेकानन्द
86 साक्षात् धर्म विग्रह प्रभु श्रीराम और भारतीय जीवन का अखण्ड प्रवाह
नायकर की नासमझी
आपके समाचार पत्र में हाल ही में एक समाचार पढ़ा। श्री ई. वी. रामास्वामी नायकर ने एक आमसभा में भगवान् राम के चित्र को जला कर अपवित्र कृत्य किया। यह बहुत ही खेद की बात है। यह अत्यन्त दुःख की बात है कि द्रविड़ कड़गम के एक वयोवृद्ध, श्वेत दाढ़ी वाले नेता फिर से आर्य द्रविड़ की बहस को उठाने का यत्न कर रहे हैं ।
यह सबको ज्ञात है कि भगवान् राम एक आदर्श आर्य थे साथ ही साथ वह विश्व के एक महानतम नेता और लोकनायक भी थे जिन्होंने करोड़ों लोगों का मन अपने आदर्श व्यवहार और शुद्ध चरित्र से जीत लिया था। इसमें सभी धर्मसम्प्रदाय और देशों के लोग थे।
कुछ प्राच्य और पाश्चात्य इतिहास लेखकों ने यह सिद्ध करने का यत्न किया है कि रामायण काल में आर्यावर्त्त की सीमा केवल हिमालय से विन्ध्याचल तक ही सीमित थी, और भगवान् राम ने पहली बार आर्यावर्त्त की सीमा बढ़ा कर भारत के दक्षिणतम छोर तक पहुँचाई थी। एक सिरफिरे व धर्मान्ध द्रविड़ नेता श्री नायकर समझते हैं कि भगवान् राम ने दक्षिण भारत से सभी द्रविड़ लोगों को मार भगाया और संपूर्ण भारत को आर्यावर्त्त नाम दिया । वास्तव में यह एक बहुत ही तुच्छ और गलत धारणा है। यदि यह सत्य होता तो रामास्वामी नायकर व द्रविड़ कड़गम आदि नाम दक्षिण भारत में न पाये जाते ।
श्री नायकर और इस प्रकार के अन्य इतिहासकारों के मन में एक और गलत धारणा यह है कि रामायण काल के असुर एवं राक्षस केवल दक्षिण भारत के द्रविड़ ही थे, जिन्हें भगवान् राम ने मार भगाया था। कुछ समय पूर्व तक नायकर और उनके साथी बड़े गर्व से अपने आप को रावण और कुंभकर्ण का वंशज कहते थे। कुछ इतिहासकार रामायण काल के बन्दरों-भालुओं को भी द्रविड़ वंश के मानते हैं।
कोई अनपढ़ व्यक्ति भी जानता है कि भगवान् राम ने वानर राजा बाली को मारने के बाद उसका राज्य उसी के भाई सुग्रीव को दे दिया था। इसी प्रकार लंका के युद्ध में रावण को हराने के बाद भगवान् राम ने सोने की लंका को खुद
नायकर की नासमझी 87
नहीं सम्हाला बल्कि पूरा राज्य सम्मान सहित रावण के छोटे भाई विभीषण को दे दिया। भगवान् राम ने श्रीवेरपुर राज्य को जीत कर वह सारा साम्राज्य निषादराज को सौंप दिया। यह सब दर्शाता है कि उस काल के सभी राजा-महाराजा भगवान् राम का बहुत सम्मान करते थे और उन्हें भगवान् की तरह पूजते थे ।
श्री नायकर को यह भी जानना चाहिए कि आदिकाल से आर्य हिन्दू शिव, गणेश, हनुमान् और कालीमाता को पूजता रहा है। जिन्हें अक्सर द्रविड़ माना जाता है और दक्षिण भारत के अधिकांश मन्दिरों में इनकी मूर्तियाँ पायी जाती हैं।
यह सत्य है कि एक समय आर्य लोगों ने दक्षिण भारत में भारतीय सभ्यता एवं दर्शन का प्रचार-प्रसार किया। किन्तु कालान्तर में शंकराचार्य, रामानुजाचार्य और माधवाचार्य आदि सन्तों ने दक्षिण भारत में भगवान् राम, भगवान् कृष्ण और अन्य देवताओं की पूजा अर्चना का प्रचार किया जिससे पूरे भारत में हिन्दू सनातन धर्म की लहर छा गई। श्री रामास्वामी नायकर और उनके मित्रों के हृदय में भारत (जो उनकी मातृभूमि है) एवं भगवान् राम (इष्ट देव जिन्होंने आदर्श भारतीय संस्कृति एवं राम राज्य की स्थापना की) के लिए गौरव और सम्मान होना चाहिए। उन्हें यह नहीं भूलना चाहिए कि भारतीय सभ्यता और दर्शन का मूल ग्रन्थ रामायण है, और राम राज्य एक आदर्श राज्य की संकल्पना है। यह सब महर्षि वाल्मीकि, वेदव्यास, तुलसीदास और कम्बन् आदि सन्तों ने भी बार-बार कहा है। यही बात हमारे राष्ट्रपिता महात्मा गांधी भी रोज प्रार्थना सभा में भी दोहराते थे। जीवन के अन्तिम क्षणों में भी उनके मुख से यही शब्द निकला था -  हे राम!
राष्ट्र का उद्देश्य
राष्ट्र स्वयं में महत्त्वपूर्ण तो है किन्तु स्वयं में लक्ष्य नहीं है। लक्ष्य तो है आत्मविकास। इस बात को न समझ पाने के कारण ही विश्व में राष्ट्रवाद खतरा बन गया है और राष्ट्र को मानव एकता के बाधक रूप में देखा-समझा जाता है।
88 साक्षात् धर्म विग्रह प्रभु श्रीराम और भारतीय जीवन का अखण्ड प्रवाह
स्वयं वनवासी जनों में प्रचलित सर्वाधिक महत्त्वपूर्ण' 'ददाकटा' नामक कथा में राक्षसों के दाँत तोड़ने की प्रेरणा है। उसमें राम को दार्मेश या पिता, सीता को पार्वती माता, हनुमान् को चाचा कह कर सम्बोधित किया जाता । जिन वनवासी बन्धुओं ने वीर - शिरोमणि हनुमान् के नेतृत्व में राक्षसों के दांत तोड़े तथा पापी की स्वर्ण लंका को जलाकर धूल में मिला दिया - उन्हें रावण का वंशज कहना सरासर झूठ है। आज भी वनवासी बंधुओं को चाहिए कि बुल्के जैसे पादरियों के झूठ-पाखंड के दांत तोड़ दें तथा रोमन कैथोलिक - मिशन की भारतद्वेषी स्वर्ण-लंका को फूँककर भस्मीभूत कर दें। रामहि केवल प्रेम पियरा, जानि सके तो जाननिहारा । जाति पांति पूछे नहीं कोई, हरि को भजे सो हरि का होई ॥ प्रकाशित इकतीस मार्च एक हज़ार नौ सौ अस्सी गोस्वामी तुलसीदास हमारी म्रियमाण जाति को मृत्युंजय बनाने वाले अमर कवि हैं। - प्रो. ओबराय संयुक्त संघ राष्ट्र के महासचिव कोफी अन्नान ने अगस्त दो हज़ार में 'मिलेनियम रीलिजियस पीस समिट' के समापन सम्मेलन में हिन्दुओं का आह्वान करते हुए कहा - हिन्दू धर्म में कई - सर्वहितकारी तथा उच्च सिद्धांत हैं। हिन्दुओं ने यह सब कुछ अपने तक सीमित रखा है। उन्होंने हिन्दुओं से शान्ति के नाम पर आह्वान कर निवेदन किया कि पाँच अरब गैर - हिन्दुओं को बिना धर्म परिवर्तन के ये गुण सिखायें ताकि उन मूल्यों पर जीकर विश्व शांति स्थापित कर सकें और सर्वहितकारी तथा पराविद्या का ज्ञान भी लोगों को मिल सके। वनवासियों के प्रेम एवं गौरव का महाकाव्य : रामायण पचहत्तर सप्तपर्ण पर्णसि भाषा विचारों का वाहन है। मानव के भावरूपी राजकुमार भाषा के सुनहले रथ पर बैठ कर शब्दों एवं अर्थों के अलंकारों से सुसज्जित होकर विशाल विचारलोक में स्वच्छन्द विचरण करते हैं। आवेग-संवेग प्राणीमात्र के मन में उठते रहते हैं, किन्तु विचार - शक्ति मात्र मानव के पास ही है, जिसके द्वारा वह उद्दाम संवेगों को कुछ निश्चित भावनाओं में परिवर्तित कर सकता है। भावों एवं विचारों को एक निश्चित विषय की परिधि में क्रमानुसार बाँधना, भाषा एवं भाव दोनों का अनूठा खेल है। मेरे विद्वान् मित्र डा. रामनरेश मिश्र 'हंस' हिन्दी एवं संस्कृत के लब्धप्रतिष्ठविद्वान् हैं। उन्होंने संस्कृत के महानतम वैयाकरण पाणिनि पर एक मौलिक शोधप्रबन्ध लिख कर डॉक्टरेट की उपाधि प्राप्त की है। अतः उनकी निबन्ध कला के विषय में कोई दो मत नहीं हो सकते । डॉ. 'हंस' जी ने स्वयं विद्वान् होते हुए मेरे जैसे व्यक्ति से अपने नये निबन्धसंग्रह 'सप्तपर्ण' की प्रस्तावना लिखने का प्रेमपूर्वक आग्रह किया है। उनके निबन्धों में निबद्ध भाव एवं भाषा का आनन्द लेने के लिए ही मैंने उनका यह आग्रह स्वीकार कर लिया। निबन्धों में मुझे यह जान कर सुखद आश्चर्य हुआ कि तुलसी मानस चतुः :शती के उपलक्ष्य में जो मेरे तीन प्रवचन गोपालगंज के पालिका प्रशाल तथा स्नातक महाविद्यालय में, उन्होंने आयोजित करवाये थे उनमें मेरे द्वारा प्रस्तुत किये गये कुछ शोधपूर्ण तथ्यों एवं उद्धरणों को भी उन्होंने अपने निबन्धों में सुन्दरता से समाविष्ट कर लिया है। यह इनकी गुणग्राहकता का ही प्रमाण है। श्री 'हंस' जी सचमुच हंस ही हैं जो सुन्दर विचारों के मुक्ताकण जहाँ कहीं से मिलें, चुगते रहते हैं। उन्होंने अपने गोपालगंज निवास का नाम भी 'मानसरोवर' रखा है जो सार्थक ही है। प्रो. 'हंस' जी ने 'मानस की कला' नामक निबन्ध में जहाँ और अनेक तथ्य एवं भावों को लिपिबद्ध किया, वहाँ एक वाक्य मेरे हृदय को काँटे के समान चुभन दे रहा है। उन्होंने लिखा, 'फादर बुल्के रामकथा की उत्पत्ति और विकास खोजतेखोजते तुलसी के अनुचर बन बैठे।' वास्तव में यदि प्रो. 'हंस' ये लिखते कि पादरी छिहत्तर साक्षात् धर्म विग्रह प्रभु श्रीराम और भारतीय जीवन का अखण्ड प्रवाह एटकिन्स रामकथा की आलोचना की तैयारी करते-करते तुलसी के भक्त बन बैठे, तो वह अक्षरशः सत्य होता । किन्तु पादरी बुल्के रामकथा उत्पत्ति और विकास के छद्म रूप के नीचे उन सब आदर्शों के द्वेषी एवं हंता बने हुए हैं, जिनके लिए तुलसी एवं उनका मानस विश्व में पूजित है। बुल्के महोदय, बार-बार दोहराते हैं, 'मैं राम का भक्त नहीं तुलसी का भक्त हूँ।' यह विसंगत बात कोई ऐसा छद्म रूपधारी व्यक्ति ही कह सकता है जिसकी कथनी और करनी में आकाश-पाताल का अंतर हो । बुल्के निश्चय ही रामभक्त तो हैं ही नहीं क्योंकि वे बेल्जियम से राम के देश में रामभक्तों को रामभक्ति से च्युत करके ईसा भक्त बनाने के लिए ही आये थे, किन्तु राम को माने बिना कोई तुलसी भक्त होने का दम्भ करे तो, सारी सृष्टि के साथ स्वयं तुलसीदास को भी उसके कथन पर बहुत बड़ा आश्चर्य होगा। जबकि तुलसीदास के रोम-रोम में राम ही समाये हैं तथा तुलसी साहित्य की पंक्ति - पंक्ति राम रस में पगी हुई है, तब राम को अस्वीकार करके कोई तुलसीभक्त होने का दम्भ करे तो यह वैसा ही होगा जैसे कोई हमारे पिता, गुरु या इष्ट देवता का तिरस्कार अथवा हनन करके हमसे मित्रता का हाथ मिलाने के लिए आवे । पादरी बुल्के अपने पूरे शोध-प्रबन्ध का निष्कर्ष यही निकालते हैं कि राम वस्तुतः हुए ही नहीं, वरन् वे भिन्न-भिन्न रामकथाओं के कल्पित नायक मात्र हैं। श्री बुल्के के इस निष्कर्ष से रामभक्त तुलसीदास की आत्मा को कितना भीषण क्लेश होता होगा यह रामभक्त ही समझ सकता है ? भगवान् राम का महानतम कार्य था भारत की विन्ध्यगिरि से नीचे बसने वाली वनवासी जातियों को रावण के आसुरी प्रभाव से मुक्त कर भारतीय समाज के साथ एकात्म करना। उन्हीं में से उन्होंने हनुमान् जैसे वीर राष्ट्रभक्त निर्माण किये जिनको समूची आर्य जाति आज तक श्रद्धा से शीश नवाती है। राँची जिला में स्थित आंजन ग्राम के निकट टोटो आज तक परम्परागत आस्था के आधार पर हनुमान् के जन्मस्थान के रूप में प्रतिष्ठित है। किन्तु पादरी बुल्के समस्त इतिहास की विडम्बना करते हुए अपने शोध-प्रबन्ध 'रामकथा उत्पत्ति और विकास' के पृष्ठ एक सौ तेईस पर लिखते हैं कि 'छोटानागपुर के उराँव लोग भी यह मानते हैं कि रावण से ही उनकी जाति की उत्पत्ति हुई, तथा इसी कारण उन्हें उराँव नाम मिला ।' इस प्रकार की तथ्यविहीन समाजद्वेषी बातों को प्रचारित कर वे भारत के वनवासी समाज को रामभक्ति की धारा से विलग कर, उन्हें रामद्वेषी चित्रित कर, ईसाई बनाने के प्रयास में लगे हुए थे। पादरी बुल्के का शोध प्रबन्ध नाम से तो 'रामकथाउत्पत्ति और विकास' कहा जाता है किन्तु उसका उद्देश्य रामकथा, विपत्ति और विनाश है। सम्भवतः डॉ. 'हंस' जी को इन सब तथ्यों का ज्ञान नहीं होगा, किन्तु सप्तपर्ण पर्णसि सतहत्तर राँची में अनेक बार मंचों पर मेरे द्वारा भी बुल्के के पाखण्ड का खण्डन हो चुका है तथा अखिल भारतीय प्राच्य विद्या सम्मेलन, उज्जैन में भी मैंने अपने शोध पत्र में इस साहित्यिक धोखा-धड़ी का भंडाफोड़ किया है । अपने निबन्ध 'आषाढस्य प्रथमे दिवसे, में डॉ. 'हंस' जी महाकवि कालिदास के मेघदूत की अमर पंक्ति के शीर्षक से कुछ नवीन उद्भावनाएँ प्रस्तुत करते हैं। 'आठवें दशक की हिन्दी कविता' एक शोधपूर्ण लेख है। 'घुच्च अंधेराः टहटह उजाला' में भादों की घोर काली रात्रि में ज्योति स्वरूप भगवान् श्रीकृष्ण के आविर्भाव पर्व के अत्यन्त मंगलकारी प्रकाश का दर्शन है। आषाढ़ एवं भाद्रपद, वर्षा के इन रस भींगे मासों की चर्चा के बहाने डॉ. 'हंस' जी ने सूर्यदर्शन एवं वर्षा मंगल की बड़ी सुन्दर दार्शनिक व्याख्याएँ भी प्रस्तुत की हैं। पाँचों तत्त्वों का निरूपण, सृष्टि के प्रथम स्फोट में ऊँ से आकाश, आकाश से वायु, वायु से अग्नि, अग्नि से जल और जल से भूमि आदि का सृष्टि-क्रम, यह सब दार्शनिक गुत्थियाँ डॉ. 'हंस' जी ने साहित्यिक निबन्धों के भीतर खोल कर रख दी हैं। यह उनके गम्भीर अध्ययन एवं दार्शनिक चिन्तन का ही सुफल है। डॉ. 'हंस' जी के निबन्ध, साहित्य के रंगमंच पर दर्शन की तत्त्व लीला प्रस्तुत करते हुए प्रतीत होते हैं। अतः वे विचारवान् एवं विद्वान् पाठकों के लिए बुद्धिरंजन करने वाले अधिक हैं तथा जनसाधारण का मनोरंजन करने वाले कम। प्रकृति के पंच महाभूतों के साहित्यिक एवं दार्शनिक रूपक भी भारतीय पुराण-विद्या एवं साहित्य - शास्त्र की अनूठी माधुर्य छटा लिए हुए हैं। मैं डॉ. 'हंस' जी को हार्दिक बधाई देता हूँ कि उन्होंने अपनी लेखनी से इतने उच्च कोटि के विचारगर्भित निबन्धों की सर्जना की तथा मैं उन्हें हार्दिक साधुवाद देता हूँ कि उन्होंने मुझे उक्त साहित्य - दर्शन समन्वित निबन्धों को पढ़ने का सुअवसर प्रदान किया। जब अत्यन्त बौद्धिक शक्तियों एवं अद्भुत वक्तृत्व शक्ति से सुसज्जित यूरोपियन भारत जाकर भारतवासियों से यह कहे कि उच्चतम ज्ञान की कुंजी यूरोप वालों के पास नहीं तुम्हारे पास है तथा तुम्हारे देवता, तुम्हारा दर्शन और तुम्हारी नैतिकता की यूरोप वाले छाया भी नहीं छू सकते, तब उसमें आश्चर्य क्या है कि भारतवासी हमारी सभ्यता से पीठ फेर ले। - सर वैलेनटाइन अठहत्तर साक्षात् धर्म विग्रह प्रभु श्रीराम और भारतीय जीवन का अखण्ड प्रवाह पादरी बुल्के का वनवासी समाज के प्रति घोर तिरस्कार आपके सम्मानित साप्ताहिक के गत सत्रह फरवरी एक हज़ार नौ सौ चौहत्तर के अंक में पादरी कॉमिल बुल्के के विरुद्ध वनवासी कल्याण संस्थान सम्मेलन में पारित प्रस्ताव का प्रमुखता से प्रकाशन देख कर कुछ विचारवान् लोगों का ध्यान पादरी बुल्के के ग्रन्थ 'रामकथा : उत्पत्ति और विकास' में वर्णित तथ्यहीन स्थापनाओं की ओर आकृष्ट हुआ है। यह बहुत रोचक व आश्चर्य का विषय है कि आपके पत्र के तीन मार्च, चौहत्तर के अंक में प्रो. रामचन्द्र वर्मा ने पादरी बुल्के पर अनुचित प्रहार' शीर्षक से अपने 'सम्पादक के नाम पत्र' में इस बात पर घोर आपत्ति की है कि आपने उक्त समाचार को अपने पत्र में मोटे अक्षरों में प्रमुखता से क्यों छापा है? उन्हें इस बात पर भी आपत्ति है कि विश्व हिन्दू परिषद् ने सन् एक हज़ार नौ सौ पचास में प्रकाशित, पादरी बुल्के की चर्चित पुस्तक की पिछले चौबीस वर्षों में आलोचना क्यों नहीं की? वास्तव में यह कोई आपत्ति का पुष्ट कारण नहीं हो सकता। आज तक लोग हजारों वर्ष पूर्व लिखित पाणिनि और पतंजलि तक के ग्रन्थों की आलोचना करते रहते हैं। स्वयं पादरी बुल्के के कॉलेज में ही अनेक वर्षों से पढ़ाते हुए क्या श्री वर्मा ने श्री बुल्के के कथित शोध-प्रबन्ध को आद्योपान्त पढ़ा और उसके किसी अंश पर विवेकपूर्ण आलोचना के लिए लेखनी उठायी ? विश्व हिन्दू परिषद् की तो स्थापना ही एक हज़ार नौ सौ छयासठ में हुई तथा छोटानागपुर में उसका प्रथम वनवासी कल्याण संस्थान सम्मेलन फरवरी एक हज़ार नौ सौ चौहत्तर में ही सम्पन्न हुआ। अतः उसमें इस प्रस्ताव का आना सब प्रकार से उचित ही था । उक्त प्रस्ताव जगद्गुरु शंकराचार्यजी की उपस्थिति में सहस्रों-नागरिकों की महती सभा में, सर्वसम्मति से पारित अपने उक्त पत्र में हमारे मित्र वर्माजी एवं दस मार्च के अंक में सम्पादक के नाम पत्र लिखने वाली बहिन डॉ. वीना सक्सेना - दोनों उदारता या अज्ञानवशात् पादरी बुल्के की वकालत करते हुए लिखते हैं कि श्री बुल्के ने उराँव वनवासियों को अपनी ओर से रावण की सन्तान' न बता कर निम्नलिखित तीन पादरी बुल्के का वनवासी समाज के प्रति घोर तिरस्कार उन्यासी लेखकों की स्थापनाओं का आधार लिया है - एक. पी. डेहों, दो. आर. बी. रसेल, तीन. शरच्चन्द्र राय । यदि यह बात अक्षरशः सत्य होती तो भी एक शोधकर्ता विद्वान् को 'अंधेन नीयमानाः यथान्धाः' की नीति न अपनाकर प्रत्येक तथ्य को इतिहास, परम्परा तथा अपने विवेक के निष्कर्ष पर भी परखना चाहिए। इस दृष्टि से श्री बुल्के उपनिषद् में वर्णित उक्त सूक्ति के 'अन्धे' ही प्रमाणित होते हैं । किन्तु श्री बुल्के ने उक्त तीनों ग्रन्थकारों को भी निष्पक्षता से उद्धृत नहीं किया। रसेल स्वयं लिखते हैं कि छोटानागपुर में उराँव तथा मुण्डा जातियों में अनेक गोत्र हैं, जिनका अर्थ ही वानर अथवा हनुमान् होता है यथा - हनुमान्, बजरंग, गड़ी, रेद्दी, बरई, बसोर, मैना और खंगार । श्री बुल्के ने कहीं भी उराँव जाति को रावण की सन्तति सिद्ध करने के लिए रसेल को उद्धृत नहीं किया। इसके अतिरिक्त शरच्चन्द्र राय ने अपने उराँव जाति पर लिखे महानतम ग्रन्थ में पृष्ठ उन्नीस से चौबीस तक अनेक प्रमाण देकर यही सिद्ध किया है कि छोटानागपुर के उराँव वनवासी ही रामायण में वर्णित वनचारी वानर थे, जिन्होंने आर्यश्रेष्ठ श्री रामचन्द्र को लंका के राक्षसराज रावण के संहार में सहायता की थी। इस महान् दुर्लभ ग्रन्थ की भूमिका में कैम्ब्रिज यूनिवर्सिटी, इंग्लैण्ड के नृतत्व शास्त्र के अध्यक्ष, डॉ. ए. सी. हेडेन भी पृष्ठ आठ पर लिखते हैं - 'हमारे ग्रन्थलेखक का विश्वास है कि उराँव वनवासी आर्यवीर रामचन्द्र की उस वानरसेना के अंग थे, जिसने उन्हें लंका के अनार्य राजा रावण को पराजित करने में सहायता की थी।' रामायण में रामचन्द्र इन्हें प्रेम से मित्र, भाई तथा वानर कह कर सम्बोधित करते हैं। जैसे नगर में रहने वाला नागर कहलाता है, उसी प्रकार वन में रहने वाले को वानर कहा जाता था । अतः वानर, कपि, आदि नाम पशुसूचक न होकर वनचारी, वनवासी, शरीर के फुर्तीले, साहसी, वीर, निर्भय वनवासी - बन्धुओं के गुणवाचक नाम थे। यदि श्री बुल्के ने कुछ अन्य लेखकों को ईमानदारी से उद्धृत मात्र किया होता, तो सम्भवतः वे क्षम्य होते। उन्होंने अपनी द्वेषपूर्ण स्थापना के लिए अन्य लेखकों के मतों को कहीं तोड़ा-मरोड़ा है और कहीं पर्दा डालकर छिपा दिया है। बुल्के के समान एक पादरी ग्रिग्नार्ड ने भी उराँव बन्धुओं को राक्षस कहने का पाप किया था, जिसे श्री शरच्चन्द्र राय ने अपने ग्रन्थ के पृ. चार पर आड़े हाथों लिया है। उराँव वनवासी राक्षसों को अपना जन्मजात शत्रु मानते आये हैं तथा उनकी 'दंदा कट्टा' में राम को धर्मेश अथवा महादेव का पर्याय, सीता को पार्वती का पर्याय माना गया है। राम को अब्बा, सीता को अम्मा और हनुमान् को चच्चा कहा गया है। अस्सी साक्षात् धर्म विग्रह प्रभु श्रीराम और भारतीय जीवन का अखण्ड प्रवाह पादरी बुल्के ने स्वयं अपनी ओर से भी उराँव वनवासियों को रावण की सन्तान कहने का अक्षम्य अपराध किया है। अपनी पुस्तक के पृ. सं. एक सौ सोलह पर श्री बुल्के के अपने शब्द हैं - 'लोकप्रिय नायक को विकट जंगलों में निवास करना पड़ता है, एक क्रूर - आदिवासी राजा उनकी पत्नी हर लेता है। ' यहाँ श्री बुल्के ने अपनी ओर से रावण को क्रूर - आदिवासियों का राजा बताया है। श्री बुल्के पुनः अपने इसी ग्रन्थ के पृष्ठ एक सौ चालीस पर लिखते हैं - 'द्वितीय सोपान में वनवास का स्थान गोदावरी तट पर माना जाता है और राम आदिवासियों के आक्रमणों से मुनियों की रक्षा करते हैं।' यहाँ पुनः श्री बुल्के रामायण के मूल कथानक में राक्षसों के स्थान पर आदिवासियों का आक्रमण लिखकर देश के चार करोड़ आदिवासियों का ही अपमान नहीं कर रहे हैं वरन् इतिहास, परम्परा और रामकथा का भी घोर तिरस्कार कर रहे हैं । पृष्ठ पाँच सौ बीस पर भी श्री बुल्के अपनी ओर से लिखते हैं - 'उराँव नामक आदिवासी अपने को रावण का वंशज समझते हैं।' रसेल की पाद-टिप्पणी लंका-दहन के विषय में है। श्री बुल्के की सारी शोध का मूल आधार बुल्के की निम्नलिखित पंक्तियाँ हैं - हाल ही में मुझे पता चला कि राँची जिले के रायडीह थाने के कटकयाँ गाँव में एक रावना नामक परिवार अब तक विद्यमान है। यह गोत्र कम प्रचलित है, इसके स्थान पर प्रायः गिधि नाम चलता है। निष्कर्ष यह है कि हनुमान् की तरह रावण का नाम भी एक वास्तविक अनार्य नाम का संस्कृत रूपान्तर ही प्रतीत होता है ।' । श्री बुल्के की इस विचित्र खोज की जाँच के लिए मैंने कई बार रायडीह थाना के कटकयाँ गाँव में स्वयं जाकर अधिक से अधिक पूछताछ की है, किन्तु वहाँ कोई भी 'रावना' नामक परिवार न पहले था, और न अब ही है। दस वर्ष पूर्व भी वहाँ जब वनवासी-जनों को बताया गया कि श्री बुल्के ने उन्हें 'रावण की सन्तति' चित्रित किया है, तो वे उत्तेजित होकर कहने लगे - 'हम रामभक्त वनवासियों को जो रावण-सन्तान कह कर तिरस्कार करता है, हम धनुष-बाण से उसका कलेजा उसी प्रकार चीर डालेंगे, जैसे रावण का कलेजा चीरा गया था।' वाल्मीकि-रामायण के अनुसार राम-रावण युद्ध में रावण कुल- समेत नष्ट हो गया था। मात्र विभीषण बचा था, जिसकी कुल परम्परा का कहीं उल्लेख नहीं है । प्रसिद्ध उक्ति है - इक लख पूत सवा लख नाती, तिस रावण को दीया न बाती । तब प्रश्न उठता है कि श्री बुल्के उराँव लोगों को रावण की सन्तति कहने का दुस्साहस कैसे करते हैं? पादरी बुल्के का वनवासी समाज के प्रति घोर तिरस्कार इक्यासी रामायण के आधार पर रावण तो पितृ वंश से राक्षस न होकर ऋषि पुलस्त्य का पोता एवं ऋषि विश्रवा का पुत्र, ब्राह्मण था। चरित्रहीनता के कारण उसे एक गुणवाचक नाम दिया गया - - राक्षस । क्या श्री बुल्के - उराँव-जनों को रावण सन्तति कह कर ब्राह्मण की सन्तान कहना चाहते हैं या दूसरों को सताने वाले राक्षस ? रावण की स्वर्ण - लंका एक अत्यन्त विकसित नगर सभ्यता का श्रेष्ठतम नमूना थी। किन्तु रावण स्वयं उसी प्रकार चरित्र भ्रष्ट था, जिस प्रकार आज की धन-वैभव, भौतिक सम्पदा- सम्पन्न पाश्चात्य सभ्यता में पोषित आततायी , चरित्र भ्रष्ट अत्याधुनिक गुण्डे हैं। इसके विपरीत, वनवासी वानर सदा से वनों में पर्णकुटी में रहने वाले, सरलमना, स्वदेश-स्वधर्मनिष्ठ भूमिपुत्र रहे हैं जो आचार - भ्रष्ट आततायी को उसकी सोने की लंका सहित भस्मीभूत कर सकने का सामर्थ्य रखते हैं। अतः इन प्रकृति के दुलारे वनवासी बन्धुओं को रावण-सन्तति कहना समूची मानवता का घोर अपमान है। अमरीकी इतिहासकार विल डयूरंट ने दस खण्डों में प्रकाशित अपनी पुस्तक 'स्टोरी आव सिविलाइजेशन' के प्रथम खण्ड 'अवर ओरियंटल हेरिटेज' में इस बात का उल्लेख किया है कि आधुनिक विश्व भारत से क्या आशा कर सकता है। उन्होंने कहा है 'यह सत्य है कि हिमालय की सीमाओं से पार भी भारत ने हमें व्याकरण, तर्कशास्त्र, दर्शन, कथाओं, सम्मोहन और शतरंज तथा इन सबसे बढ़कर हमारे अंक और दशमलव प्रणाली की महान भेंट दी है परन्तु ये सब उसकी आत्मा का सार नहीं है। भविष्य में हम है उससे जो सीख सकते हैं उसके मुकाबले में ये सब तुच्छ है। जैसेजैसे नए आविष्कार, उद्योग तथा व्यापार महाद्वीपों को एकता में बाँधेंगे या एशिया के साथ हमको संघर्ष में डालेंगे, हम उनकी सभ्यताओं का अधिक निकटता से अध्ययन करेंगे तथा शत्रुता में भी उनके कुछ आचार-विचार को अपना लेंगे। संभवतः विजय, उद्दंडता और लूटमार के बदले में भारत हमें परिपक्व बुद्धि की सहनशीलता और शालीनता, असंग्रहशील आत्मा का शान्त - संतोष, समझदार व्यक्तित्व की शान्ति और सभी जीवित प्राणियों के प्रति एकता और प्रेम की शिक्षा देगा । बयासी साक्षात् धर्म विग्रह प्रभु श्रीराम और भारतीय जीवन का अखण्ड प्रवाह पादरी बुल्के का वनवासी समाज के प्रति घोर अन्याय संस्कृति विहार, राँची के निदेशक प्रो. हरवंशलाल ओबराय ने इस बात पर गहरा दुःख एवं आश्चर्य व्यक्त किया है कि जिस विदेशी पादरी कॉमिल बुल्के ने अपने ग्रन्थ 'रामकथा : उत्पत्ति और विकास' में भारत के कोट्यावधि वनवासी बन्धुओं को राक्षस एवं रावण की सन्तान चित्रित किया है तथा उसको प्रमाण मानकर जिस पूना के डॉ. संकलिया ने अपने एक शोध पत्र में ऐसी ही स्थापना की है कि छोटानागपुर ही रामायण में वर्णित स्वर्ण लंका है। उन दोनों भ्रान्त लेखकों को राष्ट्रपति ने पद्मभूषण की उपाधि से सम्मानित किया है। यह राष्ट्र की इतिहासपरम्परा का अपमान तथा राष्ट्र की अखण्डता को गम्भीर चोट है। वास्तव में छोटानागपुर के वनवासी-जनों को भगवान् राम ने जिस निश्छल प्रेमामृत से गले लगाया था उसकी विश्व इतिहास में कहीं तुलना नहीं है। वनवासीजनों के रोम-रोम में भी रामभक्ति भरी हुई है। राँची के निकट प्रभु रामचन्द्र की सेना का गढ़ - रामगढ़, उनके चरणों का तीर्थ रामरेखा धाम , महावीर का जन्मस्थान आंजन ग्राम, निकट गुमला सभी वनवासी बन्धुओं की राम भक्ति के जीवन्त प्रमाण हैं। हमारे वनवासी बन्धु ही रामायण काल के वर्णित वानर हैं तथा इनमें आज तक लगभग दस गोत्र ऐसे हैं जिनका अर्थ ही वानर होता है यथा - हनुमान्, बजरंग, गड़ी, वानरा, तिग्गा, रेछी बाई, बसोर, - मैना, खंगार आदि । छोटानागपुर के वनवासी बन्धुओं में उराँव, मुण्डारी और खरिया आदि भाषाओं में तथा सर्व प्रचलित नागपुरी भाषा में भी रामायण सम्बन्धी असंख्य लोकगीत प्रचलित है जिनमें रामभक्ति भरपूर है। रामनवमी के उत्सव पर राँची तथा समस्त छोटानागपुर में आयोजित होने वाला विराट् महावीर झण्डा जुलूस संसार भर में अद्वितीय है। उराँव वनवासी अभी तक अपने पारम्परिक नृत्यों में लंगोटी के पीछे कपड़े की एक लांगूल लगाकर नाचते हैं जिसे तुलुंग कहते हैं। अतः रामायण काल के इन वनचारी - वनवासी रामभक्त वानरों को राक्षसराज रावण की सन्तान चित्रित करना भारतीय संस्कृति, भारतीय इतिहास एवं भारतीय समाज, सभी का घोर तिरस्कार है। इसके पीछे पादरियों का षड्यन्त्र यह है कि पादरी बुल्के का वनवासी समाज के प्रति घोर अन्याय तिरासी रामभक्त वनवासियों को राम के शत्रु राक्षस चित्रित करके, रामभक्ति की धारा से विलग कर ईसाइयत जैसे विदेशी धर्म का गुलाम बनाया जाय। अतः समस्त भारत हितैषी संस्थानों एवं नागरिकों को भारतीय समाज की हत्या के उद्देश्य से चलने वाली इस साहित्यिक धोखाधड़ी का प्रबल विरोध करना चाहिये। डॉ. संकलिया की भ्रान्ति भी पादरी बुल्के की साहित्यिक धोखाधड़ी पर आधारित है। छोटानागपुर के पठार को लंका चित्रित करना तो केवल अनर्गल ही नहीं हास्यास्पद भी है। लंका समुद्र स्थित द्वीप है। छोटानागपुर में न तो कोई सागर है न सागर जैसी कोई महान् नदी ही है। छोटानागपुर की पहाड़ियाँ जो विन्ध्याचल की ही श्रेणियाँ है मूल विन्ध्याचल तथा हिमालय से भी पुरानी है। इसलिये यहाँ कोयले से लेकर हीरे तक सभी खनिज पदार्थ मिलते हैं। इसलिये यहाँ अति प्राचीनकाल में भी कोई समुद्र या द्वीप होने की कोई सम्भावना नहीं है । वनवासी-जनों के प्रसिद्ध धार्मिक कृत्य दंदा कट्टा पूजा में राम को पिता, सीता को माता तथा हनुमान् को चाचा कह कर सम्बोधित किया जाता है। उस पूजा का भाव ही यह है कि दुष्ट राक्षसों के दाँत तोड़ना ताकि वे वनवासी भाइयों को सता न सकें। रामायणकाल में इन्हीं वनवासी वानरों की सेना ने वास्तविक लंका में जाकर राक्षसों के दाँत तोड़े थे। यह इतिहास की भयंकर विडम्बना है कि बुल्के एवं डॉ. संकलिया जैसे भ्रमित लेखक उन्हीं वनवासियों को राक्षस तथा उनके देश छोटानागपुर को लंका चित्रित कर रहे हैं । पूर्व और पश्चिम, किसी भी दिशा के किसी भी देश में, किसी भी साहित्यकार को ऐसे नायक नहीं मिले हैं जैसे भारत के साहित्यकारों को राम और कृष्ण के रूप में मिले हैं। इसी प्रकार सीता के प्रति प्रेम और राधा तथा गोपियों के विशुद्ध एवं अनन्य प्रेम के सदृश, प्रेम का वर्णन भी मुझे तो अंग्रेजी द्वारा विदेशी साहित्य का निरंतर अध्ययन करते रहने पर भी किसी भी विदेशी साहित्य में पढ़ने को नहीं मिला। - सेठ गोविन्ददास कर्तव्य चौरासी साक्षात् धर्म विग्रह प्रभु श्रीराम और भारतीय जीवन का अखण्ड प्रवाह रामायण काल की लंका रामायण भारत में प्रतिष्ठित है और भारत रामायण में प्रतिष्ठित है। ऐसा नोबेल पुरस्कार विजेता विश्वकवि श्री रवीन्द्रनाथ ठाकुर ने कहा है। वास्तव में रामायण और महाभारत, भारत के ये दो ऐसे प्रसिद्ध महाकाव्य हैं जिनकी छाप पूरे संसार की कला, पुरातत्त्व, इतिहास, परम्परा, सभ्यता और संस्कृति पर पड़ी है । नेपाल कभी भारत का अभिन्न अंग था और अभी भी सांस्कृतिक भारत का सजीव अंग है। नेपाल को इस बात का गौरव प्राप्त है कि सीता का पैतृक निवास 'जनकपुर धाम' नेपाल में था और यहीं प्रसिद्ध 'वाल्मीकि आश्रम' था जहाँ सीता निर्वासन की अवधि में रही । इस प्रकार नेपाल रामायण से उसी प्रकार संयुक्त है, जिस प्रकार सीता राम से संयुक्त थी । तुलसीकृत रामायण नेपाल का श्रेष्ठ लोकप्रिय ग्रन्थ है। रामायण का संगीतमय गायन नेपालियों के हृदय को उल्लसित कर देता है और उनमें गर्व एवं साहस का संचार करता है। इन्हीं दिनों तुलसी रामायण के नेपाली काव्यानुवाद ने भारत और नेपाल की सांस्कृतिक आत्मीयता में नूतन कड़ी जोड़ दी है। नेपाल की परम्परागत रामायण भानुभक्त की रामायण है जो अत्यन्त सुन्दर एवं लोकप्रिय महाकाव्य है। नेपाल के राजधानी क्षेत्र का नाम हनुमान्ढोका है तथा विजयादशमी राष्ट्रीय महापर्व है। श्रीलंका रावण की परम्परागत राजधानी होने के कारण सर्वप्रसिद्ध है। विद्वानों में लंका की वास्तविक भौगोलिक स्थिति के विषय में कुछ विवाद भी हैं, किन्तु अधिकांश विद्वानों का यही मत है कि वर्तमान श्रीलंका ही रामायण काल की लंका का एक बचा हुआ द्वीप है। वास्तव में रावण का लंका साम्राज्य मारीच द्वीप से लेकर आस्ट्रिक द्वीप तक फैला हुआ था । हिन्द महासागर में और भी कई द्वीप थे, जो जलमग्न हो चुके हैं। आस्ट्रेलिया में संसार की सबसे अधिक सोने की खानें थीं। सुमात्रा द्वीप का नाम स्वर्णद्वीप था। दक्षिणी बर्मा को भी स्वर्णभूमि कहते थे । राजधानी वर्तमान श्रीलंका द्वीप में थी। वहाँ अशोक-वाटिका अभी तक तीर्थस्थल के रूप में प्रतिष्ठित है। वहाँ राम, सीता, शिव, हनुमान् और विभीषण तक के मन्दिर हैं, किन्तु विचित्र तथ्य यह है कि रावण का एक भी मन्दिर नहीं है। रामायण काल की लंका पचासी कोलम्बो से छः मील दूर कालिनियाँ में एक बौद्ध विहार के दाहिनी ओर विभीषण का मन्दिर है। नोरेलिया के निकट हाग्गल वागिया में हजारों वर्ष पुराना सीताजी का मन्दिर है। इसी के निकट अशोकवनम् है जिसको सीता एलिया भी कहते हैं। मन्नार के निकट एक प्राचीन शिव मन्दिर है जहाँ रावण शिव ताण्डव स्तोत्र गाकर भगवान् शिव की पूजा करता था। कुछ लेखक बिना किसी पुष्ट प्रमाण के लंका को छोटानागपुर या मध्यप्रदेश में बताने का व्यर्थ प्रयास करते रहते हैं। पादरी बुल्के छोटानागपुर को लंका और उरांव जनजाति को रावण की संतान बताते रहते हैं। डा. एच. डी. संकलिया भी अमरकण्टक के निकट नर्मदा नदी के एक छोटे टापू को लंका मानते हैं। वास्तव में राम का वनवास मार्ग - अयोध्या से चित्रकूट, फिर दण्डक-वन पार कर जनस्थान पहुँचना, वहाँ सीताहरण, फिर किष्किंधा पर्वत पहुँच वहाँ से आठ मील दूर पर्वत पर सुग्रीव से मित्रता, फिर हनुमान्जी का सीता की खोज में जाना, उनका महेन्द्र पर्वत से छलांग लगाकर लंका पहुँचना, पुनः राम का रामेश्वर में लवण सागर पर पुल बाँधकर लंका में सैनिक अभियान इत्यादि, सभी तथ्य यही प्रमाणित करते हैं कि रामायण काल की लंका भारत के दक्षिणी छोर पर स्थित श्रीलंका द्वीप ही था। वहाँ के साहित्यकार भगवान् श्रीराम की उदार मानवता के गीत अभी तक गाते हैं जिन्होंने रावण जैसे परम शत्रु की मृत्यु के के उपरान्त भी अपने हाथों से उसको अग्नि संस्कार का सम्मान दिया और सोने की लंका जीतने के उपरान्त भी वहाँ का साम्राज्य सिंहासन रावण के भाई विभीषण को ही सौंप दिया। जो सम्पत्ति दशशीश अरप करि, रावण शिव पै लीन्ही । सोई संपदा विभीषण को अति सकुच सहित प्रभु दीन्हीं ।। ऐसो को उदार जग माहिं ।। भारत का दान है धर्म, दार्शनिक ज्ञान और आध्यात्मिकता । धर्मप्रचार के लिए यह आवश्यक नहीं कि सेना उसके आगे-आगे मार्ग निष्कंटक करते हुई चले । ज्ञान और दार्शनिक तत्त्व रक्त से लथपथ घायल मानवों के ऊपर से सदर्प विचरण नहीं करते। वे शांति और प्रेम के पंखों से उड़कर शांतिपूर्वक आया करते हैं और सदा हुआ भी यही है। - स्वामी विवेकानन्द छियासी साक्षात् धर्म विग्रह प्रभु श्रीराम और भारतीय जीवन का अखण्ड प्रवाह नायकर की नासमझी आपके समाचार पत्र में हाल ही में एक समाचार पढ़ा। श्री ई. वी. रामास्वामी नायकर ने एक आमसभा में भगवान् राम के चित्र को जला कर अपवित्र कृत्य किया। यह बहुत ही खेद की बात है। यह अत्यन्त दुःख की बात है कि द्रविड़ कड़गम के एक वयोवृद्ध, श्वेत दाढ़ी वाले नेता फिर से आर्य द्रविड़ की बहस को उठाने का यत्न कर रहे हैं । यह सबको ज्ञात है कि भगवान् राम एक आदर्श आर्य थे साथ ही साथ वह विश्व के एक महानतम नेता और लोकनायक भी थे जिन्होंने करोड़ों लोगों का मन अपने आदर्श व्यवहार और शुद्ध चरित्र से जीत लिया था। इसमें सभी धर्मसम्प्रदाय और देशों के लोग थे। कुछ प्राच्य और पाश्चात्य इतिहास लेखकों ने यह सिद्ध करने का यत्न किया है कि रामायण काल में आर्यावर्त्त की सीमा केवल हिमालय से विन्ध्याचल तक ही सीमित थी, और भगवान् राम ने पहली बार आर्यावर्त्त की सीमा बढ़ा कर भारत के दक्षिणतम छोर तक पहुँचाई थी। एक सिरफिरे व धर्मान्ध द्रविड़ नेता श्री नायकर समझते हैं कि भगवान् राम ने दक्षिण भारत से सभी द्रविड़ लोगों को मार भगाया और संपूर्ण भारत को आर्यावर्त्त नाम दिया । वास्तव में यह एक बहुत ही तुच्छ और गलत धारणा है। यदि यह सत्य होता तो रामास्वामी नायकर व द्रविड़ कड़गम आदि नाम दक्षिण भारत में न पाये जाते । श्री नायकर और इस प्रकार के अन्य इतिहासकारों के मन में एक और गलत धारणा यह है कि रामायण काल के असुर एवं राक्षस केवल दक्षिण भारत के द्रविड़ ही थे, जिन्हें भगवान् राम ने मार भगाया था। कुछ समय पूर्व तक नायकर और उनके साथी बड़े गर्व से अपने आप को रावण और कुंभकर्ण का वंशज कहते थे। कुछ इतिहासकार रामायण काल के बन्दरों-भालुओं को भी द्रविड़ वंश के मानते हैं। कोई अनपढ़ व्यक्ति भी जानता है कि भगवान् राम ने वानर राजा बाली को मारने के बाद उसका राज्य उसी के भाई सुग्रीव को दे दिया था। इसी प्रकार लंका के युद्ध में रावण को हराने के बाद भगवान् राम ने सोने की लंका को खुद नायकर की नासमझी सत्तासी नहीं सम्हाला बल्कि पूरा राज्य सम्मान सहित रावण के छोटे भाई विभीषण को दे दिया। भगवान् राम ने श्रीवेरपुर राज्य को जीत कर वह सारा साम्राज्य निषादराज को सौंप दिया। यह सब दर्शाता है कि उस काल के सभी राजा-महाराजा भगवान् राम का बहुत सम्मान करते थे और उन्हें भगवान् की तरह पूजते थे । श्री नायकर को यह भी जानना चाहिए कि आदिकाल से आर्य हिन्दू शिव, गणेश, हनुमान् और कालीमाता को पूजता रहा है। जिन्हें अक्सर द्रविड़ माना जाता है और दक्षिण भारत के अधिकांश मन्दिरों में इनकी मूर्तियाँ पायी जाती हैं। यह सत्य है कि एक समय आर्य लोगों ने दक्षिण भारत में भारतीय सभ्यता एवं दर्शन का प्रचार-प्रसार किया। किन्तु कालान्तर में शंकराचार्य, रामानुजाचार्य और माधवाचार्य आदि सन्तों ने दक्षिण भारत में भगवान् राम, भगवान् कृष्ण और अन्य देवताओं की पूजा अर्चना का प्रचार किया जिससे पूरे भारत में हिन्दू सनातन धर्म की लहर छा गई। श्री रामास्वामी नायकर और उनके मित्रों के हृदय में भारत एवं भगवान् राम के लिए गौरव और सम्मान होना चाहिए। उन्हें यह नहीं भूलना चाहिए कि भारतीय सभ्यता और दर्शन का मूल ग्रन्थ रामायण है, और राम राज्य एक आदर्श राज्य की संकल्पना है। यह सब महर्षि वाल्मीकि, वेदव्यास, तुलसीदास और कम्बन् आदि सन्तों ने भी बार-बार कहा है। यही बात हमारे राष्ट्रपिता महात्मा गांधी भी रोज प्रार्थना सभा में भी दोहराते थे। जीवन के अन्तिम क्षणों में भी उनके मुख से यही शब्द निकला था - हे राम! राष्ट्र का उद्देश्य राष्ट्र स्वयं में महत्त्वपूर्ण तो है किन्तु स्वयं में लक्ष्य नहीं है। लक्ष्य तो है आत्मविकास। इस बात को न समझ पाने के कारण ही विश्व में राष्ट्रवाद खतरा बन गया है और राष्ट्र को मानव एकता के बाधक रूप में देखा-समझा जाता है। अठासी साक्षात् धर्म विग्रह प्रभु श्रीराम और भारतीय जीवन का अखण्ड प्रवाह